cyanic-selkie/wikianc huggingface dataset:
Elzira Barros
Elzira Barros (født 13. mai 1980) er en angolansk profesjonell håndballspiller som spiller for den angolanske håndballklubben Atlético Petróleos Luanda. Hun spiller i posisjonen strek, og er også en del av det angolanske håndballandslaget.
Hun ble tatt ut til å representere Angola under Håndball-VM 2011 for kvinner i Brasil.
Carlos Ortega
Carlos Ortega Carvajal (født 1945) er en venezuelansk fagforeningsleder og sosialdemokratisk politiker. På grunn av sin rolle i en generalstreik i 2002 ble han dømt til nærmere 16 års fengsel av Hugo Chávez' regime. 13. august 2006 flyktet han fra fengselet. Han fikk siden politisk asyl i Peru.
Politisk virke
Ortega ble ansatt i Petróleos de Venezuela, et selskap der han ble fagforeningsleder og representant for det daværende regjeringspartiet, Acción Democrática (AD). I 1994 ble han valgt til leder av fagforeningssammenslutningen Fedepetrol. Han markerte seg i 2000 som motstander av regjeringen som Hugo Chávez ledet.
I 2001 ble han valgt til leder for Venezuelas største fagforening, Confederación de Trabajadores de Venezuela (CTV). Valgresultatet var omstridt, men høyesterett nektet å forholde seg til valget.
I april 2002 startet CTV en generalstreik i protest mot det fagforeningen oppfattet som Hugo Chávez' «økende diktatoriske» styre. Generalstreiken munnet ut i en protestmarsj mot presidentpalasset, Miraflores. Hugo Chávez ble fjernet fra makten, men hæren grep inn og gjeninnsatte ham.
Mellom desember 2002 og februar 2003 gjennomførte CTV og Fedecámaras en felles streik mot Chávez, som i slutten av 2002 tok fullstendig kontroll over oljeselskapet Petróleos de Venezuela. Streikens mål var å tvinge Chávez til å gå av, gjennom å lamme aktivitetene til oljeindustrien og dermed Chávez-regjeringens viktigste inntektskilde.
Etter at Chávez-regimet startet etterforskning mot Ortega på grunn av hans rolle i streikene, fikk Ortega innvilget asyl av Costa Ricas ambassade den 14. mars 2003. 27. mars samme år forlot han landet. Asylet i Costa Rica ble trukket tilbake 30. mars 2004 for brudd på asylreglene. 1. mars 2005 ble han arrestert i Caracas med falsk identitet.
14. desember 2005 ble Ortega dømt til knapt 16 års fengsel for «anstiftelse til kriminelle handlinger». Det ble rapportert at han rømte fra fengselet 13. august 2006.
I september 2007 hevdet Venezuelas ambassadør til Peru at Ortega hadde oppholdt seg i Lima. Perus utenriksminister José Antonio García Belaúnde bekreftet senere at Ortega bodde i Peru og hadde fått politisk asyl av humanitære grunner.
Estadio Azteca
Estadio Azteca er et fotballstadion i Mexico by. Det ble bygget i 1966 for bruk til De olympiske sommerleker i 1968, og har en kapasitet på 95.500 sitteplasser. Dette gjør det til et av verdens største stadioner. Fotballarenaen brukes som hjemmebane for laget Club América. Både ved verdensmesterskapet i fotball i 1970 og i 1986 ble det spilt kamper her, deriblant begge finalene. Estadio Azteca er dermed, sammen med Maracanã, en av de to arenaene hvor det er spilt to VM-finaler i fotball.
I tillegg til fotballkamper blir der også holdt en del større konsertarrangementer.
Kvernhaugtunnelen
Kvernhaugtunnelen er en 1334 meter lang tunnel i Høyanger i Vestland. Den er en del av fylkesvei 55 og ligger ved Høyangsfjorden like ved Høyanger tettsted.
Bernd Schuster
Bernd Schuster (født 22. desember 1959 i Augsburg) er en tysk fotballtrener, tidligere midtbanespiller.
Bernd Schuster fikk sitt gjennombrudd da vant EM 1980. Han spilte 21 landskamper for Vest-Tyskland. Schuster var en av FC Barcelonas stjernespillere sammen med bl.a. Diego Maradona i 1980-årene. Senere spilte han for både Real Madrid og Atletico Madrid. I 1993 flyttet han tilbake til Tyskland og spilte for Bayer Leverkusen.
Franz Beckenbauer forsøkte å overtale Schuster til å gjøre landslagscomeback til VM 1990. Beckenbauer ville bygge laget rundt Schuster som spillemotor. Schuster var imidlertid ikke interessert.
Steinar Klausen
Steinar Klausen (født 16. april 1982) er en norsk badmintonspiller. Han spiller badminton for Moss badmintonklubb og Humlebæk badmintonklubb i Danmark.
Isabel Guialo
Isabel Evelize Wangimba Guialo (født 8. april 1990) er en angolansk profesjonell håndballspiller som spiller for den angolanske håndballklubben Atlético Sport Aviação. Hun spiller i posisjonen høyreving, og er også en del av det angolanske håndballandslaget.
Steinar Klausen
Høsten 2009 var Klausen ranket blant de 130 beste i verden, blant de 40 beste i Europa og nummer én i Norge. De siste årene har han klatret over 550 plasser på verdensrankingen. Hans hittil beste resultater er kvartfinale i Peru International og åttensdelsfinale i Turkish International.
Isabel Guialo
Hun ble tatt ut til å representere Angola under Håndball-VM 2011 for kvinner i Brasil.
Steinar Klausen
I april 2008 fikk han en niendeplass i EM både i single og double. Klausen har tre NM-gull og kongepokaler (2007,2008 og 2009) i både single og double, sammen med Erik Rundle fra Bygdøy. Han ble kåret til årets spiller 2007/2008 i Humlebæk BK i Danmark.
Da Klausen var 16 år og ferdig med ungdomsskolen, bestemte han seg for å flytte til Danmark og starte på Danish Badminton College i Assens ved Odense. Dette innebar trening flere ganger om dagen, kombinert med skolegang. Etter 3 år i Danmark avtjente han sin verneplikt i Norge og flyttet til Sandefjord, som da var den beste klubben å spille for i Norge. Men i Norge var det ikke god nok motstand på treningene, så han flyttet igjen til København for å satse fullt på badminton.
Da Norges Badminton Forbund sommeren 2007 hentet inn ny landslagstrener fra Nederland og la forholdene til rette for gode treningsmuligheter i Oslo, flyttet han tilbake til Norge hvor han nå bor og trener daglig.
Stack-O-Tracks
Stack-O-Tracks er et samlealbum fra The Beach Boys, utgitt i 1968. Albumet inneholder instrumentalsporene til flere av bandets mest kjente sanger. Originalutgivelsen inneholdt også et hefte med sangenes akkorder, basslinjer, vokalinjer og tekster.
Sporliste
Alle sangene er skrevet av Brian Wilson og Mike Love, unntatt hvor annet er notert.
Personell
Andre medvirkende
Fátima Mernissi
Fátima Mernissi (født 27. september 1940 i Fez, Marokko, død 30. november 2015 i Rabat) var en marokkansk feministisk forfatter og sosiolog.
Blå treveps
Blå treveps er en av bartrevepsene (Siricidae) og lever helst i furuskog. Bartrevepser er store vepser. Hunner kjennes på det kraftige eggleggningsrøret. Men de er helt ufarlige og stikker ikke og har heller ikke gift. Den lever i symbiose med en tredrepende sopp, som hjelper til å bryte ned treverket, slik at larven lettere kan gnage.
Fátima Mernissi
Mernissi ble født inn i en middelklassefamilie og fikk sin grunnutdannelse i en skole etablert av den nasjonalistiske bevegelsen, og hun fikk sin videregående utdanning i en skole finansiert av det franske protektoratet. I 1957 studerte hun statsvitenskap ved Sorbonne og ved Brandeis University, hvor hun fikk sin doktorgrad innenfor dette feltet. Mernissi begynte å arbeide som foreleser ved Mohammed V universitetet og underviste ved Faculté des Lettres mellom 1974 og 1981 innenfor temaer som metodikk, familiesosiologi og psykososiologi. Hun har blitt anerkjent internasjonalt hovedsakelig som en islamsk feminist.
Blå treveps
Utseende
Kroppen er sylindrisk, uten en innsnørt «midje». Hunnen er mellom 15 og 32 millimeter og har en mørk blå-fiolett kropp. Eggleggningsrøret er kraftig og ganske kort. Hannen er mindre, fra 8 til 28 millimeter og har rødgul farge på bakkroppen.
Fátima Mernissi
Som en islamsk feminist, er Mernissi i stor grad opptatt av islam og kvinners rolle innenfor denne religionen. Hun har analysert den historiske utviklingen av islamsk tenkning og dens moderne manifestasjon. Gjennom en detaljert undersøkelse av innholdet i en suksesjon av profeten Muhammed, kaster Mernissi tvil om gyldigheten til mange av de uttalelsene og tradisjonene som er tilskrevet Muhammed, blant disse er underordningen av kvinner blant muslimer.
Blå treveps
Utseende
Vingene er svakt rødbrune. Beina er gul-orange. Hodet er bredest bak øynene. Antennene er trådformet, gul-orange av farge på den første halvdelen og mørkere ut mot spissen.
Fátima Mernissi
Mernissi har gjort diverse sosiologisk forskning for flere både nasjonale og internasjonale organisasjoner som f.eks. UNESCO i tillegg til å arbeide for marokkanske myndigheter. På slutten av 1970-tallet og på 1980-tallet har Mernissi bidratt til flere artikler til tidsskrifter og andre publikasjoner om kvinner i Marokko og kvinner og islam fra et moderne så vel som fra et historisk perspektiv. I 2003 ble Mernissi tildelt utmerkelsen Fyrsten av Asturias' pris for litteratur sammen med Susan Sontag fra USA.
Blå treveps
Utseende
Hunner har en beholdere (mycetangier) med et «slim», i eggleggningsrøret. Dette slimet har soppsporer, av barksopp, i form av gjærceller. Litt av dette kommer på eggene når de legges.
Fátima Mernissi
Mernissi første bok, Beyond the Veil, ble utgitt i 1975. En revidert utgave ble utgitt i Storbritannia i 1985 og i USA i 1987. Beyond the Veil har blitt en klassiker, særlig innen antropologi og sosiologi på kvinner i den arabiske verden, middelhavsområdet og i det muslimske samfunn generelt. Hennes mest berømte bok er en kvasi-historisk studie av oppgavene til de forskjellige konene til Muhammad. Denne boken ble først utgitt på fransk i 1987, og deretter oversatt til engelsk i 1991. I 1995 publiserte Mernissi boken Dreams of Trespass: Tales of a Harem Girlhood.
Valentin Serov
Valentin Aleksandrovitsj Serov (russisk:, født , død ) var en russisk kunstmaler, grafiker og portrettmaler. Han blir regnet som representant for de russiske jugendstilmalerne.
Blå treveps
Levevis
Flygetiden er fra juni til august, på solskinnsdager.
Hver hunn legger mellom 350 og 500 egg. Dersom hun legger ubefruktede egg vil de klekke som hanner. Hunnene legger egg i furu, men kan også velge vanlig gran eller edelgran. Eggene legges i grupper på 1-3 egg, mellom 2 og 10 millimeter inn i treet.
Valentin Serov
Yngre år
Et av Serovs fremste verk fra hans tidlige kunstnarår er «Jenta med ferskner» (1887), som i dag er utstilt i Tretjakovgalleriet i Moskva. Dette bildet er et av de tidligste russiske impresjonist-verkene.
Blå treveps
Levevis
Larven er radikalt forskjellige fra de voksne, både i levevis og i kroppsbygning. Sammen med egget fulgte det med noen soppceller av en tredrepende barksopp. I Norge er det særlig soppartene Amylostereum areolatum, granlærsopp (Amylostereum chailletii) og einerlærsopp (Amylostereum laevigatum). Disse begynner å spire til sopphyfer som produserer enzymer og treverket blir brutt ned. Den nyklekte larven får lett tilgang på mat, nedbrutt treverk, på grunn av soppen. De gnager i treet og soppen følger etter. Etterhvert som larven gnager utvider gangen seg i bredde. Bak larven ligger det igjen trespon og avføring. Like før puppestadiet lager larven et lite puppekammer omtrent 2 cm inn i treet.
Valentin Serov
Portrettmaling
Fra 1890 av vendte Serov hovedoppmerksomheten sin mot maling av portretter. I de kommende årene malte han mange samtidige landsmenn. Han var særlig interessert i skuespillere, kunstmalere og forfattere. Blant de man finner portretter av er for eksempel Isaak Levitan (1893), Nikolaj Leskov (1894) samt Nikolaj Rimskij-Korsakov, som han portretterte i 1898. Disse portrettene er i dag utstilt i Tretjakovgalleriet.
Blå treveps
Levevis
Blå treveps tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der vepsens indre og ytre organer endres. Larvens bøyelige og myke kropp omdannes til en puppe med et hardt skall. Når skallet er hardt begynner omdanningen fra larve til den voksne (imago) barvepsen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen. Hele utviklingen fra egg til voksen tar 2-3 år.
Valentin Serov
Portrettmaling
I 1894 ble Serov med i Peredvizjniki-bevegelsen. På samme tid begynte han i stadig større grad å male familieportretter, hovedsakelig av barn og kvinner. Gjennom sine barneportretter prøvde han å fange det spontane og likefremme i øyeblikket. Han forsøkte å oppnå dette ved å fremheve mimikk og posering. Et ypperlig eksempel på dette ser man i portrettet «Barn» fra 1899, og i «Mika Morosov» (Мика Морозов), malt i 1901.
I perioden fra 1890 til begynnelsen av det 20. århundre laget Serov også mange landskapsmalerier. Han underviste ved Moskvas skole for maling, skulptur og arkitektur i årene fra 1897 til 1909.
Senere år
Etter hundreårsskiftet konsentrerte Serov seg ennå mer om portrettmaling. Han skapte i 1904 et portrett av Maksim Gorkij som i dag er å se i Gorkij-museet i Moskva. Et portrett av Maria Jermolova, samt en kulltegning av Fjodor Sjaljapin viser trekk av mer dramatisering i personskildringene.
I sine senere kunstnerår varierte Serov med forskjellige maleteknikker, blant annet vannfarger, pastellfarger, litografi mm. Gjennom disse teknikkene ble formem på portrettene mer og mer forfinet. Dette kommer klarest frem i portrettene av Vasilij Katsjalov og Tamara Karsavina, og i tallrike figurer hentet fra Ivan Krylovs fabler. Disse verkene ble til i årene 1908 til 1911.
I sine siste leveår viet han seg ellers til fremstillinger av tema fra klassisk mytologi.
Serov døde i Moskva.
Blå treveps
Utbredelse
Blå treveps finnes i store deler av Europa, Asia, Nord-Afrika og Nord-Amerika. Den er innført i Australia. Finnes i Norge
Systematisk inndeling
Blå treveps er en av plantevepsene. I nyere systematikk regnes ofte gruppen plantevepser som en parafyletisk gruppe. Det vil si at gruppen Pamphilioidea er av søstergruppene til stilkvepsene, slik at stilkveps stammer fra treveps.
Wesley Sneijder
Wesley Sneijder (født 9. juni 1984) er en nederlandsk tidligere fotballspiller.
Han har 134 landskamper for, og han har vært kaptein. Han ble kåret til en av de tre beste midtbanespillerne i 2010 av FIFA.
Tidlig liv
Sneijder ble født inn i en fotballfamilie hvor hans far spilte profesjonelt. Hans bror Jeffrey spilte profesjonelt for Stormvogels Telstar og broren Rodney spiller for DHSC.
I 1991 ble Sneijder rekruttert til Ajax' juniorakademi. Han viste seg som en talentfull sentral midtbanespiller, og det tok ikke særlig lang tid før Sneijder ble tilbudt spill med Ajax.
Ajax
Sneijder fikk sin første sjanse på A-laget til Ajax i en alder av bare 17 år, i en kamp mot Willem II der Ajax vant 6-0. Han etablerte seg på laget, hvor han på fem sesonger spilte 126 seriekamper og scoret 43 mål.
Real Madrid
Real Madrid betalte 27 millioner euro for å sikre seg den nederlandske midtbanespilleren. Karrieren i spansk fotball startet godt, da han scoret vinnermålet mot Atletico Madrid og laget totalt ni mål den første sesongen. Neste sesong ble preget av flere skader for Sneijder, og han ble videresolgt til Inter for 15 millioner euro.
Inter
Sneijder markerte seg umiddelbart i sin nye klubb, da han hjalp laget til 4-0 seier mot naborivalen AC Milan. 20. april 2010 scoret han Inters utligningsmål under Mesterligaen-semifinalens første kamp mot FC Barcelona, en kamp Inter vant 3-1. Sneijder fikk kallenavnet «The Sniper» på grunn av sine presise pasninger og langskudd. 22. mai 2010 vant Inter finalen i Champions League mot Bayern München med 2–0. Begge målene ble scoret av Diego Milito, med målgivende av Sneijder på begge målene.
Galatasaray
Den 20. januar 2013 gikk Sneijder med på en 3,5 års avtale med Galatasaray for en overgangssum på €7,5 millioner.
Landslaget
Sneijder debuterte for 20. april 2003 mot, og han har den nederlandske rekorden med 134 landskamper. Han har scoret 31 landslagsmål.
4. mars 2018 ga han seg på landslaget. Han ble hedret med sin 134. og siste landskamp 6. september 2018. Det var en privatlandskamp mot Peru.
NM i fotball for kvinner 1990
Norgesmesterskapet i fotball for kvinner 1990 er en norsk fotballturnering. Det var det 13. offisielle norgesmesterskap. Asker slo Sprint-Jeløy i finalen som ble spilt lørdag 20. oktober på Bislett stadion i Oslo. Det var fjerde og siste gang de to lagene møttes i cupfinalen. Ingen andre lag har møttes i cupfinalen like mange ganger.
Asker kom til finalen ved å slå Skidar, Kaupanger, Jardar og Klepp.
Sprint-Jeløy kom til finalen ved å slå Koll, BUL, Setskog/Høland og Trondheims-Ørn.
Kvartfinaler
Alle kampene ble spilt den 8. august.
Fåvne
Fåvne (norrønt Fáfnir eller Faðmir) er en voldsom drage eller slange fra norrøn mytologi. Fåvne var ifølge skaldekvadene Fåvnesmål og Reginsmål sønn av Sigmund som var sønn av Reidmar, bror av Regin og Oter. Fåvne voktet over en stor skatt, og ble til slutt drept av helten Sigurd Fåvnesbane som stakk den med sverdet Gram.
Fåvne var opprinnelig en dverg, men ble forvandlet til en drage av ringen Andvarenaut. Oter ble drept av Loke, og dvergene ville ta blodhevn og drepe Loke, Odin og Hønir. Odin kjøpslo med Reimar, og de ble forlikt om at æsene skulle kjøpe seg fri mot å fylle Oters skinn med gull. Loke stjal løsegullet fra dvergen Andvare. Før æsene forlot dvergene, advarte Loke om at det lå en gullring, Andvarenaut, blant gullet. Andvarenaut var forbannet, og forbannelsen rammet eieren. Reidmar brydde seg ikke om dette, men advarselen viste seg å være berettiget: Reidmar ble drept av Fåvne, og Regin ble drevet i eksil av ham.
Fåvne dro da til en hule for å gjemme gullet sitt. Der forvandlet ringen ham til en grisk drage, som voktet over gullet sitt til sin død. Fåvne ble deretter drept av Sigurd Fåvnesbane, fostersønn til Regin.
Historien om Fåvne er tema for operaen Siegfried i opera-syklusen Der Ring des Nibelungen av Richard Wagner.
PCB
PCB kan vise til:
Mary Adelaide av Cambridge
Mary Adelaide av Cambridge, prinsesse av Storbritannia-Irland (Mary Adelaide Wilhelmina Elizabeth) (født 27. november 1833 i Hannover, død 27. oktober 1897 på White Lodge i Richmond Park i London) var en britisk prinsesse og medlem av den britiske kongefamilien. Hun fikk senere tittelen hertuginne av Teck via ekteskap. Mary Adelaide huskes som moren til Dronning Mary, gemalinnen til Georg V.
Bakgrunn
Hun var datter av hertug Adolphus av Cambridge og prinsesse Augusta av Hessen-Kassel. Hennes farfar var Georg III.
Levnet
I en alder av 30 år var Mary Adelaide fortsatt ugift. Hennes lite attraktive utseende og især hennes manglende egne innkomster, var ved siden av alderen ansett som kompliserende. Dronning Victoria hadde medlidenhet med sin kusine, og bestrebet seg på å finne et passende parti som også var standsmessig akseptabel.
Hun ble så gift i 1866 med prins (deretter hertug) Franz av Teck (1837–1900), sønn av Alexander, hertug av Württemberg og Claudine Rhédey von Kis-Rhéde, grevinne av Hohenstein. Familien var en sidegren av kongefamilien i Württemberg.
Hun var kjent som livsglad og hadde en stor forkjærlighet for fester og mat, noe som ga henne tilnavnet «Fat Mary». Familien levde et ganske vidløftig liv, og verken Mary Adelaide eller hennes make var økonomisk fornuftige. Hennes inntekter var egentlig beskjedne, og sto ikke i forhold til hennes eksklusive smak og ekstravaganse med ball, lekker mat, kostbare klær og utenlandsreiser. Dette medførte til slutt katastrofe, og familien måtte komme seg unna kreditorene. De dro i landflyktighet noen år til Tyskland og Italia, innen finansene kunne ordnes og familien kunne vende tilbake til England, der de bosatte seg på White Lodge i Richmond Park.
Da sønnen Adolphus giftet seg med lady Margaret Grosvenor i 1894, så Mary Adelaide en sikret alderdom framfor seg. Men sønnens rike svigerfar, Hugh Lupus Grosvenor, 1. hertug av Westminster, så til at datterens medgift ikke ble utbetalt i noen store summer på en gang.
Mary Adelaide var en av de første kongelige som støttet diverse veldedighetsprosjekter. Særlig gagnet dette Barnardo's og annen veldedighet rettet mot barn.
Hun døde 27. oktober 1897 på White Lodge, etter en hasteoperasjon. Hun ble gravlagt 3. november 1897 i Royal Vault ved St George's Chapel, Windsor.
MMR
MMR kan referere til:
Tuncay Şanlı
Tuncay Şanlı (født 16. januar 1982 i Sakarya) er en tyrkisk fotballspiller som spiller for den tyske klubben Wolfsburg. Han har tidligere spilt for Sakaryaspor, Fenerbahçe, Middlesbrough, Stoke City og Bolton Wanderers.
Sanli er en allsidig spiller som kan spille mange posisjoner. Han har spilt venstre ving, høyre ving, og spiss for det og Fenebache. Sanli debuterte for Sakaryaspor A.Ş. som 17-åring, og spilte der venstre og høyre ving. Så begynte han å spille for Fenerbache som først spiss, så venstre ving. Han er kjent for sin energi og dribleferdighter. Han er muligens den mest populære spiller for Fenerbache fans i laget (2006–2007), og kallenavnet hans var «Cesur Yurek» (Brave Heart) og «Fenerbahçe'nin Yuregi» (Fenerbahçes Hjerte)
Han er for tiden all-time topp scorer for Fenerbache i Europeiske cuper med 17 mål.
Han ble sitert som en oppadkommende fotballstjerne av Arsenal sin trener Arsène Wenger etter den Fransk–Tyrkiske Confederations Cup mesterskapskamp i 2003. I samme mesterskap vant han Sølv-ball og Sølv-sko premie for å bli valgt til den nest beste spiller av mesterskapet, og for å være den nest mest toppscorer, med tre mål og en assist.
Sanli ble den første tyrkiske spiller noensinne til å score et hat-trick i UEFA Champions League, med alle tre målene i Fenerbahces 3–0 seier over det Engelsk Premier League-klubben Manchester United.
Tuncay har også gjort flere hat-trick med landslaget sitt. Først når Tyrkia møtte i en VM-kvalifiseringskamp, men 4–4 gjorde at Sveits gikk videre på bortemålsregelen. , og når Tyrkia slo 4-2 i en vennskapskamp i Wien i november.
Middlesbrough-overgang
I juni 2007 ble Tuncay linket til en mulig overgang til Middlesbrough, etter diskusjoner med Middlesbrough. 13. juni, 2007, bekreftet Middlesbrough at de var enige om personlige krav med spilleren, og ventet nå på en medisinsk undersøkelse. Tuncay kom til byen Middlesbrough den 18. juni, 2007 for å gjennomgå testen. Den 22. juni, 2007, Tuncay passerte testen, og ferdigstilte sin overgang til Middlesbrough, etter å ha fått arbeidstillatelse i England.
Overgang til Stoke City
Tuncay skrev under for Stoke City 27. august 2009. Overgangssummen var på £ 5 mill. Han fulgte tidligere lagkamerat i Boro, Robert Huth, som kostet Stoke City det samme som Tuncay. Etter nedrykket fra Premier league, så har det hele påfølgende sommer vært spekulasjoner om hvor Tuncay ville gå. Flere større klubber enn Stoke City hadde uttrykt sin interesse, både i England, Tyskland og hjemlandet Tyrkia. Et halvt år i forveien hadde også en storklubb som Chelasea vist sin interesse for spilleren, så ut fra dette var dette en noe overraskende overgang. Dette også ut fra at Stoke City ikke akkurat er kjent for en spillestil som skulle være skreddersydd for Tuncay. Tuncay ble hyllet som en helt etter bare 8 minutts spill i sin debutkamp for Stoke City.
Karriere som spiller (alle turneringer)
Per 28. august 2009
Karelsk-finsk laika
Karelo-Finnish Laika
Tiptronic
Tiptronic er en type girkasse for biler, utviklet av Porsche og brukt i deres egne og partneres bilmodeller. En Tiptronic-girkasse kan betjenes på samme måte som en vanlig automatisk girkasse, men den tillater også sjåføren å overstyre den automatiske modusen med en halvautomatisk modus ved å bevege girspaken inn et andre (Tiptronic-) girspor, utstyrt med to ulike posisjoner, én for å gire opp, den andre for å gire ned. Når girspaken står i dette sporet overtar sjåføren de fleste avgjørelsene knyttet til girskifter, som vanligvis vil utføres av girspakens styringsenhet. Dette gjør det for eksempel mulig å forsinke et skifte til høyere gir, for å bedre akselerasjonen, eller for å øke effekten av motorbremsen. På enkelte modeller kan girskifter også styres via knapper eller hendler montert på rattet (rattgir), og det er som regel montert et display i bilens instrumentpanel som viser gjeldende gir.
Selv om en Tiptronic-girkasse tillater føreren en viss mengde kontroll benytter den seg fortsatt av en såkalt momentomformer, som tradisjonelle automatgirkasser. En Tiptronic-girkasse er ikke en datastyrt manuell girkasse med clutch eller en semiautomatisk girkasse. De fleste Tiptronic-systemer vil uansett foreta enkelte girskifter automatisk, som regel for å beskytte motor og girkasse. For eksempel har Audi implementert et system i sin femtrinns Tiptronic-girkasse som automatisk vil gire fra 1. til 2. gir når man starter fra stillestående, selv om girkassen er i Tiptronic-modus. Før girkassen fortsetter fra 2. til 3. gir vil den vente på førerens kommando, men skifter uansett til neste gir når motoren nærmer seg turtallsgrensen. Ved nedbremsing vil girkassen automatisk gire ned for å hindre at motoren kjører på for lavt turtall. Det varierer hvordan ulike produsenter har implementert slike systemer, og for eksempel i Aston Martin DB9 vil girkassen ikke gire opp selv om turtallssperren nås, men den vil fortsatt gire ned automatisk under nedbremsing.
De fleste luksusbiler utstyrt med Tiptronic-girkasser har to automatmodus. Den ene, definert som «Komfort» eller liknende, og en annen, vanligvis kalt «Sport», som forsinker girskifter for sportsligere kjøring, på bekostning av høyere drivstofforbruk, slitasje, komfort og støy. Innenfor hvert av disse programmene finnes også en rekke skjulte programmer, som velges av girkassens datastyring. Disse tilpasser seg kravene sjåføren stiller til bilen, og elektronikken vil tilpasse girskifter og tidspunkter til førerens kjørestil.
Noen systemer, som Ferraris «F1-Superfast», Toyotas «SMT» og Volkswagens DSG er forskjellig fra Tiptronic-girkasser ved at de er basert på en sekvensiell manuell girkasse, men er utstyrt med en elektronisk kontrollert clutch (eller, når det gjelder Volkswagen, to clutcher). Disse anses som regel ikke som Tiptronic-girkasser, men derimot semiautomatiske girkasser.
«Tiptronic» er et registrert varemerke, som eies av den tyske sportsbilprodusenten Porsche. Porsche har igjen lisensiert bruken til andre produsenter, som Volkswagen, Audi og Skoda.
Głębokie
Głębokie er en innsjø i Polen som ligger 5 km fra Międzyrzecz i Lubusz voivodskap. Navnet Głębokie uttales [Gwe:mboki] og betyr på norsk «dypsjø». Głębokie trekker hvert år mange turister bl.a tyskere, nederlendere og polakker.
Richland kraftverk
Kraftverket stod ferdig utbygd i 1966 med senere utvidelse i 2001 da det ble bygget tre 135 MW gassblokker. Brenselkilden er naturgass, og fyringsolje.
René Barrientos
René Barrientos Ortuño (30. mai 1919 –27. april 1969) var en boliviansk politiker og offiser som tjente som landets visepresident i 1964 og deretter som president delvis sammen med Alfredo Ovando Candía.
Aleksandr Averbukh
Aleksandr Valerjevitsj Averbukh (russisk: Александр Валерьевич Авербух, hebraisk: אלכס אברבוך‎; født 1. oktober 1974 i Irkutsk, Russland) er en israelsk stavhopper. Han har konkurrert for Israel siden 1999. Han vant gullet både under EM 2002 i München og EM 2006 i Göteborg. Han har også vunnet sølvmedalje under VM 2001 i Edmonton samt en bronsemedalje under VM 1999 i Sevilla. Averbukhs personlige rekord lyder på 5.93 satt i 2003.
René Barrientos
En ny type offiser
Barrientos ble kjent for sin hengivenhet til MRN, og ble med tiden berømt over hele landet for sin uvanlige og populære heltedåder. Under en oppvisning av fallskjermhoppere i 1960 virket ikke utstyret til hopperne slik at femten av hopperne falt i døden foran en stor samlet folkemengde. På grunn av beskyldningene om hvem som skulle holdes ansvarlig for katastrofen tok Barrientos en av de forulykkedes fallskjerm og hoppet selv ut av et fly. Han ville med det bevise at det ikke var utstyret det var noe galt med, uten av han møtte samme skjebne som de andre hopperne. Barrientos' popularitet ble befestet da store deler av befolkningen og MNRs lederskap gjorde general Barrientos til et forbilde for den nye typen militæroffiserer som revolusjonen hadde frembrakt.
Rundt 1960 gikk det styrende MNR-partiet inn i en periode preget av personlige og politiske forskjeller, mens Barrientos popularitet fortsatte å stige. Utover dette støttet president Paz Estenssoro seg mer på det militære for å gjeninnføre ordenen i ulike deler av landet der rivaliserende MRN-militser, som hadde fått beholde sine våpen siden 1952, hadde begynt å kjempe mot hverandre, ofte hjulpet av partiets ulike ledere. Dette forandret rollen til de nye bevæpnede styrkene, og den mest populære militære lederen i Bolivia var Barrientos.
Veien til makten
I 1964 fikk Paz Estenssoro endret den bolivianske grunnloven slik at han kunne bli gjenvalgt som president, og siden han trodde at det var han som kunne holde det splittede MNR sammen. Historisk sett hadde slike forsøk på å beholde makta, såkalte "prorroguismo", blitt sterkt fordømt av den politiske bolivianske eliten, som i årevis hadde ventet på sin tur for å kunne innta presidentpalasset. Dette var ikke noe unntak, og Paz' endring skulle visse seg å bli hans store feilsteg. Paz valgte overraskende general Barrientos til sin visepresident i årets valg, og i august svor de sammen presidenteden. Tre måneder senere styrtet Barrientos sammen med hærkommandanten Alfredo Ovando Candía president Paz i et voldelig statskupp og installerte seg selv i et delt presidentskap innenfor en regjeringsjunta.
Barrientos som konstitusjonell president
General Barrientos var en karismatisk leder og til å begynne med var han populær bland befolkningen. Han snakket blant annet quechua, et av de viktigste indianerspråkene på den bolivianske landsbygda. Han var også dyktig til å manipulere befolkningen med sine retoriske egenskaper, noe som gjorde at han framstilte seg selv som en populist og konservativ politiker. Han var også kristen og gikk ofte i kirka. . Han valgte til og med lederen for det lille kristendemokratiske partiet, Luis Adolfo Siles Salinas, som sin visepresidentkandidat i 1966-valtet. I praksis var han sterkt antikommunistisk, pro-USA og pro-frimarked, og ingen venn av gruvearbeiderne, og organiserte det slik at han skulle ha direkte makt over arbeidskraften. Gjennom å akseptere militær hjelp og godta trening av spesialstyrker som skulle bekjempe mulige kommunistiske opprør, beskyttet av framskrittsalliansen, ble Barrientos også populær i Washington.
Geriljaen i Ñancahuazú
Da Ñancahuazú-geriljaens opprør brøt ut på landsbygda i Sørvest-Bolivia i 1966 ledet av den argentinsk-cubanske revolusjonæren Ernesto "Che" Guevara fikk Barrientos en sjanse til å vise sine antikommunistiske hensikter. Barrientos tok Guevaras gerilja veldig alvorlig, og dette førte til at han igangsatte drastiske tiltak, som førte til en massakre i San Juan, hvor 30 menn og kvinner ble drept av soldater 24. juni 1967. President Barrientos erklærte at han ville se Guevaras hode på en stake i La Paz, og ga hæren ordre om å nedkjempe Guevara og hans geriljakrigere. I 1967 ble Guevara tatt til fange og henrettet av regjeringens soldater, og opprøret ble slått ned.
Politiske problemer og Barrientos' død
Gjennom å midlertidig forandre presidentens politiske betydning økte Barrientos' problemer. Mens hæren kjempet mot geriljaen, erklærte gruvearbeiderne i den statseide gruva Siglo XX at de støttet opprøret, og dette at førte til at presidenten sendte soldater for å gjenopprette ordenen. Det var dette som ledet til San Juan-massakren. Videre hadde det kommunistiske opprøret ført til en politisk skandale. I 1967 forsvant president Barrientos nære venn og innenriksminister Antonio Arguedas med Guevaras dagbok, som litt senere dukket opp igjen i Havana. Fra utlandet erklærte Arguedas at han alltid hadde vært en hemmelig tilhenger av marxismen, og han anklaget Barrientos og mange av hans støttespillere for å være betalt av CIA. Dette ble pinlig for Barrientos, siden anklagen viste til hans lite gjennomtenkte valg, og den førte til at Ovando Candía distanserte seg fra presidenten med tanke på det neste presidentvalget i 1970.
Barrientos ble på grunn av gruvemassakren og den brutale krigen mot geriljaen sett på som en brutal diktator som tjente andre lands interesser mens han maskerte seg som en demokrat. I sin iver etter å opprette skadekontroll og gjenopprette gode relasjoner med landsbygdbeboerne reiste han gjennom landet og besøkte til og med de minste byene for å forklare sine intensjoner. Dette var en taktikk som tidligere hadde gikk ham gode resultater og førte til at Barrientos trodde han kunne gjenoppbygge sin politiske kapital. Under denne reisen fløy han til Arque i Cochabamba, der han døde i en helikopterulykke 27. april 1969 og ble etterfulgt av sin visepresident Siles Salinas.
Joakim Sjöhage
Joakim Sjöhage (født 27. september 1986 i Målsryd) er en svensk fotballspiller som for tiden spiller for Varbergs BoIS.
Sjöhage spiller spiss og har vært med på å vinne den svenske serien i 2006 for Elfsborg. Han har tidligere spilt for Målsryds IF og Dalsjöfors GoIF. Han signerte for SK Brann den 4. juli 2007. Sjøhage klarte imidlertid aldri å etablere seg på laget og spilte bare tre kamper for Brann, men dette var nok til at han fikk gullmedalsje som seriemester i 2007.
Den 6. februar 2008 ble det gjort kjent at han vendte tilbake til Elfsborg gjennom en låneavtale som strakk seg ut sesongen 2008. Elfsborg hadde også opsjon på kjøp etter denne perioden. Etter at utlånsperioden var utløpt gikk han til Trelleborg, før han etter 2011-sesongen signerte for Varbergs BoIS.
Petter Andersen
Petter Andersen (født 2. januar 1974 i Lørenskog) er en norsk tidligere skøyteløper. Han vokste opp på Kolbotn sør for Oslo. Han viste tidlig et stort talent, og vant landsmesterskapet som 11-åring.
I 1996 ble han norsk allroundmester, men han var for svak på langdistansene til å kunne hevde seg helt i toppen i internasjonale allroundmesterskap. Under EM 2002 i Erfurt vant han både 500 meter og 1,500 meter, men med 23.-plass på 5,000 meter og 14.-plass på 10,000 meter ble det femteplass sammenlagt.
Andersen spesialiserte seg etter hvert på de kortere distansene (spesielt 1,000 meter og 1,500 meter), og har flere medaljer fra verdenscupløp.
Under VM enkeltdistanser i Inzell i 2005 delte Petter Andersen bronsemedaljen på 1,000 meter med finske Pekka Koskela. (Even Wetten ble verdensmester med nederlenderen Jan Bos på sølvplass).
Han ble i sin aktive periode også støttet økonomisk av Bladkompaniet og fikk etter hvert en enkelt tegneseriestripe i serien Ernie hvor Andersen blir presentert som den eneste olympier som blir sponset av en tegneserie.
Samoa
Samoa er en stat bestående av en øygruppe i den sørlige delen av Stillehavet. Staten består av de to øyene Savai'i og Upolu og mange småøyer. Hovedstaden er Apia. Samoa har 187,400 innbyggere (2013).
Viktige importvarer er industrivarer, mat, maskiner, forbruksvarer og transportutstyr. Viktige eksportvarer er kokosnøttkrem, sigaretter og drikkevarer. Viktige handelspartnere er Fiji, USA, Australia, Japan og New Zealand.
Geografi
Samoa består totalt av ti øyer som alle ligger sør for ekvator. De to største er Savai'i med 1,700 km² og Upolu med 1,110 km². I tillegg til disse, er to andre øyer befolket: Manono og Apolima. Nu'utele, Nu'ulua, Nu'usafe, Nu'ulopa og Fanuatapu er ubebodde. Namu'a var også ubebodd, men er utbygd med anlegg for turister.
Samoaøyene er dannet fra vulkansk aktivitet. Savai'i og Upolu er høye og bratte. Fra en smal, flat kyststripe reiser Savai'i seg til 1,859 moh. og Upolu til 1,100 moh. Høyeste punkt er fjelltoppen Silisili på Savai'i. De to øyene har fruktbare daler og har rik vegetasjon med regnskog.
To av de andre øyene er store korallrev som så vidt stikker opp fra havet. Resten av øyene er småøyer mellom Savaii og Upolu. Vegetasjonen på øyene er frodig og tropisk. Den mineralrike asken fra vulkanene gjør vegetasjonen ekstra tett. Det finnes ingen større pattedyr på øynene. De største dyrene er slanger og fugler.
Landet dekker en flate på 2,934 km².
Klima
Samoa har tropisk klima, med høy luftfuktighet og mye nedbør, i gjennomsnitt 2,880 mm årlig. Temperaturen varierer mellom 22 og 30 grader celsius. Perioden fra november til og med april er regntid, mens månedene fra mai til oktober er tørrere og med passatvind.
Befolkning
Beregnet folkemengde for 2013 var 187,400.
Den første folketellingen ble gjennomført i 1902. Det ble da talt 32,612 innbyggere. Samoa ble i 1918 hardt rammet av spanskesyken og folketallet gikk ned. Samoa opplevde så befolkningsvekst med en tilvekst på 4,1 % i 1951 som høyeste noterte økning. Årlig befolkningsvekst avtok senere, særlig fra 1970-årene, da årlig befolkningstilvekst har ligget på under 1 %. Samoa har hatt utvandring, særlig til New Zealand, Australia og Amerikansk Samoa.
I 2011 var 38,3 % av befolkningen 14 år eller yngre. Befolkningens gjennomsnittsalder var 20,7 år.
Ved folketellingen i 2011 hadde Samoa en befolkningstetthet på 67 innbyggere per km² (innb./km²). Befolkningstettheten var størst i hovedstadsregionen, med 612 innb./km² og lavest på Savai'i med 26 innb./km².
Isabel Fernandes
Isabel Sambovo Fernandes (født 5. juni 1985) er en angolansk profesjonell håndballspiller som spiller for den angolanske håndballklubben Atlético Petróleos Luanda. Hun spiller i posisjonen høyreback, og er også en del av det angolanske håndballandslaget.
Samoa
Befolkning
19,6 % av befolkningen bodde i 2011 i urbane strøk, det vil si i hovedstadsområdet i og omkring Apia.
Isabel Fernandes
Hun ble tatt ut til å representere Angola under Håndball-VM 2011 for kvinner i Brasil.
Samoa
Religion
Samoanerne er for det meste kristne. Kongregasjonalistisk protestantisme har stått sterkt, men har opplevd fallende oppslutning. Jesu Kristi kirke av siste dagers hellige på Samoa og Assemblies of God har opplevd vekst.
Ved folketellingen i 2011 tilhørte 31,8 % av befolkningen over fem år Ekalesia Faapotopotoga Kerisiano Samoa (EFKS) (engelsk: Congregational Christian Church of Samoa). 19,4 % tilhørte Den katolske kirke, 13,7 % var metodister, 15,1 % var mormoner, 8 % tilhørte Assemblies of God, 3,9 % var sjuendedagsadventister og 7,9 % tilhørte andre trossamfunn.
Historie
De første menneskene kom til Samoa via Indonesia, Filippinene og Malaysia. Lokalbefolkningen levde da isolert fra resten av verden til 1722 da nederlenderen Jakob Roggeveen kom til øyene. Etter hans besøk kom det mange besøkende til øyene, for det meste pirater, rømte forbrytere og hvalfangere. Dette førte til konflikter med lokalbefolkningen, og av de første misjonærene ble noen til og med utsatt for kannibalisme. Fram til begynnelsen av første verdenskrig tilhørte Samoa Tyskland, men under krigen ble Samoa okkupert av New Zealand og styringsformen ble endret. I 1961 gjorde lokalbefolkningen opprør, og landet oppnådde full selvstendighet fra 1. januar 1962 som den første øygruppen i Polynesia. Staten het opprinnelig Vest-Samoa, men endret i 1997 navnet til Samoa (formelt Den uavhengige staten Samoa).
Kultur og samfunn
Trygdesystemet på Samoa omfatter alderstrygd, uføretrygd og trygd ved yrkesskade. Mangelen på leger er stor, det finnes bare én lege per 3180 innbyggere, og sykehus-dekningen er på omtrent samme nivå. Barnedødeligheten ligger på cirka 60 per 1000 barn. Lungebetennelse og hjerte-sykdommer er noen av de vanligste årsakene til at innbyggerne dør.
Grunnskolen består av syv-årig skolegang. Den er obligatorisk og begynner når barna er 7 år gamle. Det første universitetet i Samoa ble åpnet i 1988.
Menneskerettigheter
Samoa har fengselsstraff inntil 5 år for homofili.
Venner (film)
Venner er en norsk krim- og dramafilm fra 1960 regissert av Tancred Ibsen. Hovedrollene spilles av Alf Malland og Tor Stokke. Filmen er basert på Arnulf Øverlands skuespill med samme navn fra 1917, som først ble oppført på Det nye teater i 1933. Filmen er kjent for dramatiske ektsteriørscener av fjellklatring innspilt i den norske fjellheimen.
Handling
To venner, Harry og Tomas, forsøker sammen å bestige den beryktede fjelltoppen Eagle Peak. Men bare Harry vender tilbake. Han nådde tilsynelatende toppen, men Tomas ble tatt av et ras og omkom. Saken tar en sensasjonell vending idet Tomas likevel dukker opp noen dager senere. Han reddet seg unna raset og nådde toppen. Han hevder at Harry bevisst forsøkte å ta livet av ham. Harry sier Tomas er sinnssyk han blir innlagt. Det hele utvikles til en duell om hvem som taler sannheten der Tomas versjon blir ansett som mindre og mindre troverdig. Men journalist Vera Ruud skaffer et avslørende fotografi som beviser hva sannheten var. Tomas forfremmelse ved bedriften og hans kone Edna viser seg å være stridens eple og årsaken til Harrys hat overfor Tomas.
Joachim Thomassen
Han har tidligere spilt for Yven IF, Sarpsborg Fotballklubb, FK Sparta Sarpsborg, Fredrikstad og Vålerenga. Joachim ble i tidlig alder sammen med sin bror sett på som et fotballtalent, og har etablert seg som fotballspiller. Den 21. februar 2012 skrev han under en fireårskontrakt med Vålerenga. Joachim Thomassen er sønn av Morten Thomassen som spilte fotball for Greåker IF, Sarpsborg FK og Fredrikstad FK.
Venner (film)
Om filmen
«Stort comeback fra Tancred Ibsen», skrev VG i 1960, og gav den terningkast seks.
Den ble nominert til Gullbjørnen ved Filmfestivalen i Berlin.
I en scene i filmen utpekes Store Ringstind som Eagle Peak.
Stokkebåt
Stokkebåt er en båt laget av en uthult trestamme, som oftest en kanolignende farkost. Konstruksjonsmetoden er grunnleggende og har trolig vært kjent gjennom mange tusen år i store deler av verden. Den defineres derfor gjerne som selve urbåten.
Om stokkebåten
En stokkebåt er en kanolignende farkost som består av en uthult trestamme. Typen har eksistert og vært i bruk gjennom tusener av år og helt fram til våre dager. I den ikke-industrialiserte delen av verden blir det fortsatt brukt og gjort nye stokkebåter mange steder. I Norden er det trolig gjort stokkebåter til langt inn på 1900-tallet.
Verdens eldste båt er Pessebåten, en stokkebåt funnet i Nederland. Den er omkring 10 000 år gammel. Også i Norden er stokkebåtene de første farkostene man kjenner til. I Danmark er det funnet en rekke stokkebåter, hvorav tre som er omkring 6 000 år gamle. Disse var gjort av lind og padleårene av ask.
Igor Trandenkov
Igor Leonidovitsj Trandenkov (russisk; Игорь Леонидович Транденков, født 17. august 1966 i Leningrad) er en tidligere russisk/sovjetisk stavhopper. Trandenkov er en av få stavhoppere som har hoppet over 6 meter. Hans personlige rekord er på 6,01. Trandenkov har to ganger blitt olympisk sølvmedaljør. Dessuten har han blitt sølvmedaljør i EM og bronsemedaljør i VM.
Vladimir Klitsjko
'''Vladimir «Dr. Steelhammer» Klitsjko' (ukrainsk Володимир Володимирович Кличко – Volodymyr Volodymyrovytsj Klytsjko'') (født 25. mars 1976 i Semipalatinsk i Kasakhstan) er en ukrainsk tidligere tungvektsbokser.
Han er bror av tidligere tungvektsmester Vitalij Klitsjko og forhenværende ubestridt tungvektsmester. Han tapte tittelen til Tyson Fury i november 2015.
Som amatørbokser ble han olympisk mester i Atlanta i 1996, og startet da på sin profesjonelle karriere. I 2000 ble han verdensmester i forbundet WBO, etter å ha beseiret Chris Byrd. Klitsjko har beseiret flere gode boksere, deriblant Ray Mercer, Samuel Peter, Calvin Brock, Francois Botha og Monte Barrett. Han tapte mot Corrie Sanders i 2003, og Lamon Brewster i 2004. Etter å ha slått Chris Byrd igjen i 2006, ble han verdensmester i forbundene IBF og IBO. Klitsjkos store slagstyrke, gjennomtenkte taktikk og høyde på 1,98 meter, gjorde han svært vanskelig å bokse mot. Mot lavere motstandere brukte han ofte sin venstre jab hyppig, og gjorde motstanderen frustrert. Deretter angrep han med sitt rette høyre slag. Han ble kritisert for å ha en stiv måte å bokse på, samt for å ha manglende utholdenhet.
Utenfor ringen viser Klitsjko stor lidenskap for sjakk. Han innehar dessuten en doktorgrad i idrettsvitenskap fra Universitetet i Kiev.
Under Russlands invasjon av Ukraina 2022 deltok Klitsjko i forsvaret av Kyiv.
Kongsnestunnelen
Kongsnestunnelen er en 245 meter lang tunnel i Sogndal i Vestland. Den er en del av fylkesvei 55 og ligger på østsiden av Lånefjorden.
Neyde Barbosa
Neyde Marisa Barbosa (født 23. september 1980) er en angolansk profesjonell håndballspiller som spiller for den angolanske håndballklubben Atlético Petróleos Luanda. Hun spiller i posisjonen målvakt, og er også en del av det angolanske håndballandslaget.
Lykkehjulet
Lykkehjulet var et norsk-svensk gameshow som gikk på TV3 fra 1990 til 1993.
Neyde Barbosa
Hun ble tatt ut til å representere Angola under Håndball-VM 2011 for kvinner i Brasil.
Lykkehjulet
Programledere de første årene var norske Ragnar Otnes og svenske Ulrika Nilsson. Nyttårsaften 1991 ble Otnes erstattet av Knut Bjørnsen, og 1. september 1992 ble Ulrika Nilsson erstattet av norske Lise Nilsen.
Konsept og regler
Konseptet bestod av en tredelte konkurransen med fire deltakere hver kveld – to nordmenn og to svensker. Oppgaven var å løse en ordgåte etter at man har spilt seg fram til bokstaver. Svenskene skulle finne fram til svenske ordspråk, bygninger, steder og lignende. Nordmennene skulle løse ditto norske. Først konkurrerte svenskene mot hverandre, så nordmennene. Vinnerne av de to rundene gikk til finalen og kampen om hovedpremiene.
Popularitet
Programmet hadde en moderat suksess i Norge. Etter at Knut Bjørnsen tok over programlederjobben i 1991 begynte seertallene å falle i Sverige. Tallene ble etterhvert så lave at svenskene kuttet ut programmet og begynte å sende sin egen versjon. Seertallene i Norge økte imidlertid etter at Bjørnson tok over. Bakgrunnen var at svenske seere hadde problemer med den norske uttalen til Bjørnsen.
Aleksej Savrasov
Aleksej Kondratjevitsj Savrasov (russisk: Алексе́й Кондра́тьевич Савра́сов, født i Moskva i Russland, død  samme sted) var en russisk kunstmaler, foregangsmann i bruken av den såkalte lyriske landskapsstilen.
Christian Halvorsen
Christian Halvorsen (født 25. februar 1988) er en norsk fotballspiller som spiller for Kvik Halden FK, som han kom til fra Østsiden. Som junior spilte han for Fredrikstad FK og han var i A-stallen i 2008-sesongen.
Aleksej Savrasov
Savrasov var av kjøpmannsslekt. Han begynte tidlig å tegne. I 1838 skrev han seg inn som elev ved Moskvas skole i maling, skulptur og arkitektur. Her begynte han omgående å spesialisere seg i landskapsmaling.
I 1852, to år etter han avla eksamen ved malerskolen i Moskva, reiste han til Ukraina. Savrasov ble i 1854 invitert av lederen i Det keiserlige kunstakademiet, storhertuginne Maria Nikolajevna, til St. Petersburg. Tre år senere, i 1857, flyttet han til Moskva, ettersom han fikk en lærerstilling på kunstskolen der han selv hadde studert. Hans fremste elever, Isaak Levitan og Konstantin Korovin, husket læreren sin med både beundring og takknemlighet.